HIRDETMÉNY
óvodai felvételről

Harc Község Önkormányzata értesíti a Tisztelt Szülőket, hogy a gyermekek óvodai beíratása a 2024/2025. nevelési évre 

2024. április 22. és 23.  napján lesz.

Beíratás helye: Harci Kincsesláda Óvoda és Mini Bölcsőde (7172 Harc, Kölesdi u. 2.)

Beíratás ideje: 	2024. április 22. 08.00-16.00
		2024. április 23. 08.00-16.00

Az óvoda kötelező felvételi körzete: Harc község közigazgatási területe

Óvodába az a kisgyermek járhat, aki már betöltötte, vagy a felvételtől számított fél éven belül betölti a harmadik életévét. Utóbbi csoportba tartozó gyermekeket csak abban az esetben tudja az intézmény felvenni, ha az összes három éves és annál idősebb gyermek felvételi kérelmét teljesítetni tudja. 
A nemzeti köznevelésről szóló 2011. évi CXC. törvény 8. § (2) bekezdésének rendelkezései szerint a gyermek abban az évben, amelynek augusztus 31. napjáig harmadik életévét betölti, a nevelési év kezdő napjától legalább napi négy órában óvodai foglalkozásokon vesz részt. Mindezek alapján kötelező beíratni azt a gyermeket, aki 2024. augusztus 31. napjáig a harmadik életévét betölti. Amennyiben a szülő nem tesz eleget beíratási kötelezettségének szabálysértést követ el.

A jelentkezéshez szíveskedjenek magukkal hozni
· a gyermek személyazonosítására alkalmas, a gyermek nevére kiállított személyi azonosítót és lakcímet igazoló hatósági igazolvány, 
· a szülő személyi azonosító és lakcímet igazoló hatósági igazolványa, valamint
· a gyermek orvosi igazolása, továbbá – amennyiben rendelkeznek vele – szakértői bizottság által készített, illetve a gyermek fejlettségi állapotáról szóló összes dokumentumot.

A szülő - tárgyév április 15. napjáig benyújtott - kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, különös méltánylást érdemlő esetben, újabb kérelem alapján annak az évnek az augusztus 31. napjáig, amelyben a gyermek az ötödik életévét betölti a Kormány rendeletében kijelölt szerv (a továbbiakban: felmentést engedélyező szerv) felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja. Tartós gyógykezelés alatt álló gyermek esetében a kérelem a tárgyév április 15. napja után is benyújtható. Az eljárás időtartama ötven nap. 

Az óvodai felvételről az óvodai beiratkozást követő 30 napon belül a szülő (gondviselő) határozatot kap, amely ellen a határozat kézhezvételét követő 8 napon belül fellebbezést nyújthat be a Kölesdi Közös Önkormányzati Hivatal Jegyzőjéhez.

Harc, 2024. március 14.
P.H.
                                                                                       		  Tóth Gábor sk.
                                                                                                     	     polgármester
